
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש, מכרזים והתקשרויות
19 באוקטובר  2021

מכרז מס' 16/8.2021 : מיון והכשרת חיילים וחיילות, לסיוע בהוראת תלמידים בבתי הספר ובקהילה

הבהרה 2
סיכום תשובות לשאלות שהגיעו עד לתאריך 16.08.2021
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר והצעה אליה צורפה ערבות הנושאת תאריך מאוחר יותר תיפסל מחמת היות הערבות מיטיבה.
תוקף הערבות נשאר ללא שינוי.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

ככל שיערכו שינויים ע"י המציע בחוזה או בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 
ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. 
אם המציע יתקל בשאלה בעלת חשיבות, במהלך הכנת הצעתו  לאחר המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
7. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
8. הפעילות במכרז הקודם למכרז זה בוצעה ע"י חברת אלומה.

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
10. לתשומת לב המציעים שבמסגרת השירותים שינתנו על ידי הקבלן הוא יידרש לספק שירותים שינתנו על ידי מרצים. התשלום של המשרד עבור שירותים אלו יבוצע בשיטת "גב אל גב " בהתאם לתעריפי החשכ"ל לנושא הדרכה . התשלום יועבר במלואו למרצים. לפיכך, המציע לא נדרש לתמחר את עלות שעות המרצים. התקורה עבור העסקת המרצים תיכלל בהצעת המחיר של המציע.
11. תשומת לב המציעים מופנית לנוסח סעיף 8 'קניין רוחני' ונוסח סעיף 11 'אחריות משפטית' אשר תוקנו ונוסחם המעודכן מצורף למענה לשאלות ההבהרה. נוסחים אלו הינם חלק ממסמכי ההבהרות ועל המציעים לצרפם להצעה כשהם חתומים בראשי תיבות (כולל חותמת) על כל עמוד, בהתאם לאמור בסעיף 24.1.8 למסמכי המכרז.". 
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	4.1
	כללי
	 מיהו הגוף אשר מפעיל את ההכשרה כיום?
	חברת אלומה

	2. 
	2.1.1
	3
	על המציע לפרט בהצעתו (נספח 6) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא- האם כולל גם תאגידים סטטוטוריים כגון: המועצה להשכלה גבוהה, ביטוח לאומי וכו'?
	כן יש לפרט 

	3. 
	2.3.5
	4
	יש לנו מגוון רחב של השתלמויות, קורסים והכשרות, נשמח לקבל אישור לאפשר פיצול- הצגת מגוון הכשרות העומדות על 120 בנפרד והכשרות של 50 משתתפים ומעלה בנפרד?
	לא ניתן לפצל את משך ההכשרה .
ההכשרה כוללת תכנים צבאיים ונעשית ברצף אחד עפ"י כללי קורסים צבאיים, בתום ההכשרה החיילות מוסמכות כמדריכות צבאיות ורשאיות לענוד שרוך הדרכה צבאי. בהתאם לצורך זה הנדרש במסגרת השירותים נוסחה דרישת הנסיון המורכבת, בין היתר מדרישה להיקף שעות כמו גם למספר מינימלי של משתתפים. 

	4. 
	2.3.5
	4
	אנו גוף שמעביר הדרכות והכשרות במשך שנים רבות במגוון רב של פעילויות ועבור אלפי עובדים.

עם זאת אורכן של ההכשרות לא מגיע ל- 120 שעות עבור הכשרה אחת. 

יש לנו את היכולת הניסיון והידע לנהל ולתפעל הכשרות / השתלמויות/ הדרכות בהיקפים המצויינים במכרז ואף מעבר לכך.

לאור זאת נבקש כי כמות שעות ההשתלמות /הכשרה / הדרכה תהיה כמות שעות מצטברת.
	לא ניתן לפצל את משך ההכשרה ,

ההכשרה כוללת תכנים צבאיים ונעשית ברצף אחד עפ"י כללי קורסים צבאיים, בתום ההכשרה החיילות מוסמכות כמדריכות צבאיות ורשאיות לענוד שרוך הדרכה צבאי. בהתאם לצורך זה הנדרש במסגרת השירותים נוסחה דרישת הנסיון המורכבת, בין היתר מדרישה להיקף שעות 

	5. 
	כללי
	6
	מי אחראי על משרדים וציוד משרדי לטובת צוות הקבלן הזוכה במהלך ההכשרות? לפרט האם הקבלן צריך לתמחר את זה או שזה כלול בדרישות ספק בשירותים הנלווים?
	כאמור בסעיף 4.6.3 באחריות הקבלן לספק את כל הציוד לצרכיו ולצורכי הפעילות ולקחת זאת בחשבון בהצעתו.

	6. 
	4.4.6

בהשוואה

ל- 4.2
	6
	במסגרת סעיף 4.4.6 מפורטות ארוחות, שתסופקנה ע"י הקבלן ופירוטן. עם זאת, בסעיף 4.2 נכתב, כי השירותים הנלווים, הכוללים כלכלה, לא יסופקו על ידי הקבלן. לאור חוסר התאמה זה, נבקש את הבהרתכם בנושא: האם נדרש מהקבלן לספק את הארוחות, או שאין הן בתחום אחריותו.
	כאמור בסעיף 4.2 קבלן השירותים הנלוים יספק את כל הארוחות במסגרת מכרז זה ובכלל זה גם ביום המיון, כאשר הקבלן במכרז יהיה אחראי על התיאום האספקה מול הקבלן השירותים הנלוים

	7. 
	4.4.5
	7
	עבור ביצוע הסברה לעל מסלול הוראה האם הקבלן הזוכה במכרז זה אחראי על העמדת שולחנות בלבד או גם על שיבוץ החיילות לעמדות ההסברה ו/או על הכנתן לתפקיד?
	הקבלן יעמיד את האמצעים בעמדות כאשר הצבא מכין ומשבץ את החיילות 

	8. 
	4.4
	7
	מי מבצע את המיון של המועמדים, האם חיילים או כוח אדם חיצוני שעל הספק הזוכה להעסיק?
	באחריות הקבלן לבצע את המיון באמצעות עובדים מטעמו ובהתאם להליך המיון המתואר בסעיף 4.4.5 ובאמצעות ממיינים מטעמו כמפורט בסעיף 4.3 

	9. 
	4.4
	7
	האם הממיינים צריכים להיות במקום לאורך כל יום המיון כלומר מ- 8:30 ועד 17:00 או רק החל מ- 11:00?
	כן לאורך כל יום המיון החל משעה 8:00 ועד ריכוז הרשימות עם תוצאות המיון באותו יום והעברתן למשרד כמפורט בסעיף 4.4.7 

	10. 
	4.4.6
	8
	במהלך יום המיון יספק הקבלן ארוחות מספק בעל תעודת כשרות עפ"י דין למשתתפות ולצוות המראיינים והמנחים לסה"כ כ- 120 משתתפים- האם האחריות על סעיף זה היא על זוכה המכרז ולא על ספק השירותים הנלווים?

	ראה תשובה לשאלה 6

	11. 
	4.5.3
	8
	בסעיף 4.5.3 כתוב -8 חיילות, שישמשו כסגל הקורס בתפקיד מדריכות ומלוות במהלך הקורס לפי מפתח של מדריכה אחת לכל 12-15 חיילות בקורס.

בסעיף 4.6.1 (סעיף עלות) כתוב- מדריך צוות אחד צמוד לכל צוות הכולל 12-15 משתתפות סה"כ 4 מדריכים בכל קורס בן 50 משתתפות.

קיים פער במספרים ובפרופיל המדריכים. מה הרכב הצוות של בקורס בודד? כמה צוות צבאי ואזרחי יש בכל קורס?
	כל המדריכים הינם חיילים שצה"ל יספק. צה"ל מעמיד לכל קורס עבור כל 12-15 מודרכים , מדריך צמוד. סה"כ 4-5 מדריכים לכל קורס ולא 8 מדריכים כפי שצויין בסעיף זה במכרז. 

	12. 
	4.5.4
	8
	האם ההכשרה של ה 14 ימים כוללת מרצים חיצוניים?

האם מודבר על 14 ימי למידה המתפרסים על שלושה שבועות או 14 ימים קלנדריים (כולל שישי-שבת)?

	14 ימי למידה

	13. 
	4.4.6
	8
	האם הספק הזוכה  במכרז זה אחראי על אספקת הכיבוד או שהנ"ל מסופק על ידי ספק השירותים הנלווים כמפורט בסעיף 4.2

	ראה תשובה לשאלה 6

	14. 
	4.4.6
	8
	בסעיף 4.2 עמ' 6 רשום כי אנא אשרו כי כל שירותי הלינה, כלכלה וההסעות בכלל הפעילויות וההכשרות הנדרשות בפרויקט, לא יכללו בהצעת המחיר של מכרז זה ויסופקו על ידי ספק אחר: " למען הסר ספק יובהר כי המציע הזוכה במכרז זה לא ידרש לספק את השירותים הנלווים". 

לעומת זאת בסעיף זה רשום כי " במהלך יום המיון יספק הקבלן ארוחות מספק בעל תעודת כשרות עפ"י דין למשתתפות ולצוות המראיינים והמנחים" אנא הבהירו את מה שנראה על פניו כסתירה בין הסעיפים.
	ראה תשובה לשאלה 6 

	15. 
	4.5.4
	8
	האם ההכשרה תתבצע באתר של המשרד או באתר של הספק הזוכה?
	קבלן השירותים הנלוים מעמיד מקום  עבור ההכשרה.

	16. 
	4.5.8ד
	9
	סעיף ד-למרצים יש הוצאות נלוות כגון נסיעות וביטול זמן. באיזה סעיף הוצאה זו באה לידי ביטוי? איפה ניתן לגבות הוצאה זאת? 
	התשלום למרצים יהיה עפ"י הוראת התכ"מ כאמור בסעיף 4.5.8 ג'
התשלום עבור עלות המרצים (כולל הוצאות נלוות בהתאם להוראת התכ"ם) ישולם ע"י המשרד כנגד הוצאה בפועל של הספק בהתאם לרמת המרצה (תשלום "גב אל גב")

	17. 
	4.5.7
	9
	1. לפי סעיף ב' על הקבלן להכין את תכנית הקורס והמרצים. לפי סעיף 4.1 מצוין כי המנהל יכין את תכנית הקורס., אנא הבהירו מה אחריות הקבלן בענין זה. 
2. נשמח לקבל סילבוס של ההכשרה ובתוכה חלוקת של מסלולי ההכשרה, האם כל קורס מתמקד במסלול אחר או שיש כמה מסלולים בקורס?
	הזוכה במכרז יקבל רשימת הנושאים ואת הסילבוס . הזוכה יידרש לפתח את התוכנית בהתאם לסילבוס  ואחת לשנה לעדכן את התכנים ולערוך שינויים בהתאם לדרישות המינהל.

	18. 
	4.5.7
	9
	כמה מהתכנים הנלמדים בקורס קיימים? האם יש צורך לפתח תכנים?
	לכל קורס קיימת תוכנית שלדית וסילבוס , שיועברו לקבלן הזוכה להמשך פיתוח . ראה תשובה לשאלה 17

	19. 
	4.5.7
	9
	מי הספק שמלווה את הקורסים הללו כיום?
	ראה תשובה לשאלה 1

	20. 
	4.5.8 (סעיף א)
	9
	האם שכר המרצים משולם לספק back to back?
	ראה תשובה לשאלה 16

	21. 
	4.5.8

4.6.4
	9
	לא ברור מהי "השתלמות" ומה ההבדל בין השתלמות לקורס – מתי מתקיימות ההשתלמויות? האם כחלק מהקורסים? 
	קורס מיועד להכשרה ואילו השתלמות מיועדת רק למי שעבר קורס הכשרה.

	22. 
	4.5.8

בהשוואה

ל-

14.1.5-14.1.2
	9


	בסעיף 4.5.9 תת סעיף ג נכתב: "הקבלן יחויב בבחירת מרצים, ולשלם עבור כל שעת מרצה ע"פ הקריטריונים המפורטים..." לעומת זאת, בסעיפים 

14.1.5-14.1.2 נכתב, שהצעת המחיר שתימסר על ידי המציעים לא אמורה לכלול את שכרם של המרצים: "... למעט התשלום למרצים". לאור זאת, נבקשכם להבהיר חוסר התאמה זה.
	סעיף 4.5.9 מתייחס להעסקת המרצים ותשלום שכרם. סעיפים 14.1.5-14.1.2 מתייחסים להצעת המחיר שאין לכלול בה את שכר המרצים שמשולם לה עפ"י תעריף המרצים בהתאם לאמור בתשובה לשאלה 16

	23. 
	4.5.7
	9
	האם על הקבלן לבנות את תוכניות הקורס מאפס או שתוכניות הקורס משנים קודמות יועברו לספק הזוכה ועליו יוכלו להתבסס?
	ראה תשובה לשאלה 17 ולשאלה 18

	24. 
	4.5.7 ג'
	9
	האם יש לבנות מערך שיעור נפרד לכל אחד מהמסלולים ?
	יש לבנות מערך שעורים נפרד לכל מסלול. תתכן חפיפה בחלק מהנושאים בין המסלולים.

	25. 
	4.5.8 ג'
	9
	נשמח אם תוכלו לשלוח את קובץ התעריפים. בניסיון לאתר את הקובץ הלינק באתר אינו מוביל לתעריפים: http://www.mof.gov.il/takam/Pages/horaot.aspx?k=13.9.0.4
	התעריפים הינם כמפורט הוראת התכ"מ מספר ה8.1.2.1 כמצורף לסיכום זה.



	26. 
	4.6.1
	10
	שורה 3- מופיע כמות שנתית של 150 ימים כאשר לפי הנוסחה 6 קורסים כפול 30 ימי קורס, התוצאה 180 ימים (ולא 150). – מה הכמות השנתית אליה יש להתייחס?
	יש לתקן ל- 180 ימים 

	27. 
	4.6.1
	10
	עקב אורך הקורס ומועדי הגיוסים לקורס, קיימת אפשרות של ביצוע במקביל  של עד 3 קורסים במקביל, בעת חפיפת הקורסים על הקבלן לספק שירותי אירוח מלאים לכ- 170 אנשים (3 קורסים * 50 משתתפות = 150 משתתפות ועוד כ- 12-20 צוות הקורס).
לא ברור- האם הקבלן זוכה המכרז אחראי על השירותים הנלווים ולא ספק השירותים הנלווים?
	כל שירותי האירוח המלאים למשתתפים בקורסים יהיה באחריות ספק השירותים הנלוים ולא הקבלן הזוכה במכרז זה.

	28. 
	4.6.1 (סעיף 4 בטבלה)
	10
	האם מדריך צוות היא מורה חיילת או אזרח? האם הספק מעסיק ומשלם למדריכי הצוותים? מה האחריות של הספק הזוכה למול המדריכים?
	ראה תשובה לשאלה11 צה"ל מספק את המדריכים . הקבלן אינו נדרש להעסיקם אלא רק לוודא שילובם בפעילות במסגרת הקורס

	29. 
	4.6.1
	10
	אנא בדיקתכם למשך הקורס. לפי חישוב עבור 30 ימי קורס ו 6 מחזורים אמור להיות 180 ימי קורס ולא 150 כמפורט. נודה לבדיקתכם.
	ראה תשובה לשאלה 26

	30. 
	4.6.1
	10
	האם המנהל הפדגוגי נדרש להיות נוכח לכל אורך הקורס או על פי דרישה?

האם הרכז הפדגוגי כמפורט בסעיף 5.16.3 צריך להיות נוכח לכל אורך הקורס
	שניהם חייבים להיות נוכחים לאורך כל הקורס

	31. 
	4.6.1
	10
	האם מנהל הפרויקט נדרש לנוכחות לאורך הקורס?
	ראה תשובה לשאלה 30

	32. 
	4.6.1
	10
	בסעיף 4.6.1 – מדובר על 6 קורסים. אבל בסעיף קטן 3 בטבלה – כתוב שישנם 30 ימים בקורס בודד ו150 בסה"כ – האם מדובר בטעות?
	ראה תשובה לשאלה 26

	33. 
	4.6.1
	10
	בסעיף 4.6.1 – מתחת לטבלה כתוב "על הקבלן לספק שירותי אירוח מלאים" – מה הכוונה? האם מדובר על השירותים הנלווים בסעיף 4.8?
	ראה תשובה לשאלה 6 ולשאלה 27

	34. 
	4.6.1
	10
	לעניין משך הקורס: האם לא אמור להיות כתוב בעמודה העוסקת בכמות השנתית: 180 (ימים) במקום  150 הכתובים בפועל? הרי מדובר על 30 ימי קורס, בכל קורס, ו- 6 קורסים בשנה  (180=6X30)
	ראה תשובה לשאלה 26

	35. 
	4.6.1
	10
	בסעיף כתוב: " על הקבלן לספק שירותי אירוח מלאים לכ- 170 אנשים" – אנא הבהירו למה כוונתכם ב"שירותי אירוח". האם אלה נכללים בשירותים הנלווים (סעיף 4.2 עמ' 6) אותם הקבלן אינו נדרש לספק?
	כן כלולים בשירותים הנלוים

	36. 
	4.6.1
	10
	למען הסר ספק, אנא אשרו כי הקבלן אינו משלם למדריכי הקורס (אשר שעות עבודתם נספרות ב – שעת מדריך סעיף 4 בטבלה בסעיף זה)  על עבודתם במהלך הקורס (אנו מבינים כי המדריכים הם חיילים וחיילות) 
	ראה תשובה לשאלה11

	37. 
	4.6.2
	10
	למען הסר ספק, אנא אשרו כי הקבלן אינו משלם למדריכי הקורס (אשר שעות עבודתם נספרות ב – שעת מדריך סעיף 5 בטבלה בסעיף זה)  על עבודתם במהלך הקורס (אנו מבינים כי המדריכים הם חיילים וחיילות)
	ראה תשובה לשאלה11 ולשאלה 28
המדריכים הינם חיילים וחיילות והקבלן לא נדרש לשלם עבורם כל תשלום

	38. 
	4.6.1
	10
	היכן מבוצעים הקורסים, האם באתר של המשרד או באתר של הספק הזוכה?
	ראה תשובה לשאלה 15

	39. 
	4.6.1
	10
	בסעיף 3 בטבלה נרשם כי הקורס יתקיים ב-5 ימים בשבוע מהשעות 8:00 ועד 22:00 כלומר 14 שעות ביום. ואילו בסעיף 4 בטבלה רשום כי ליווי המדריכים יהיה למשך של 60 שעות בשבוע כלומר 12 שעות ביום. נשמח להבהרתכם.
	12  שעות ועוד 2 שעות הפסקות סה"כ 144 שעות

	40. 
	4.6.1
	10
	רשום כי בעת חפיפת הקורסים על הקבלן לספק שירותי אירוח מלאים. מה הכוונה בשירותי אירוח מלאים? האם כולל לינה ואוכל?
	קבלן השירותים הנלוים יספק את שירותי הלינה והאירוח

	41. 
	4.6.3
	11
	האם המפורט בסעיף זה תקף  עבור קורס המורים וקורס המפקדות?
	כן לכל פעילות פדגוגית המוגדרת במכרז זה

	42. 
	4.6.4
	11
	נבקש הבהרה מה אחריות הספק בנוגע להשתלמויות 

1. האם נדרש לספק ציוד?
2. האם נדרש למעורבות בפיתוח תוכן?
3. נבקש הבהרה מהו הכנס השנתי ובמה הוא שונה משאר ההשתלמויות וכן מה אחריות הקבלן בעניינו? 
4. מתי והיכן מתקיימות ההשתלמויות האחרות
	1. כן הוא נדרש
2. כן הוא נדרש
3. בכנס השנתי לא נדרש לספק מרצים
4. ההשתלמויות מתקיימות באזורים שונים בארץ בהתאם לפריסת החיילות

	43. 
	4.6.4
	11
	האם במסגרת "ארגון השתלמויות" יש לחשב כלל שעות מרצה בסעיף 4.6.4? האם יש לכלול עלויות נוספות?
	לא התשלום עבור המרצים יהיה בנפרד ולא נדרש לכלול זאת בעלות ההשתלמות

	44. 
	4.6.4
	11
	בכל הנוגע להשתלמויות: נשמח לקבל הבהרות לגבי:

1. אוכלוסיית היעד לה תועבר ההשתלמות (חיילות/מפקדות/גם וגם/אוכלוסייה אחרת)
2. נושאי ההשתלמויות – למיטב הבנתנו הנושא לא פורט.
	1. ההשתלמות מיועדת למורות החיילות במהלך השירות
2. הנושאים יקבעו על ידי המשרד בהתאם למסלול בו מתבצעת ההשתלמות ומשך ההשתלמות

	45. 
	4.6.5

בהשוואה ל-

5
	11


	נבקש הבהרה לגבי הסעיף, מבחינת אופן ניסוחו. נאמר בו שתכני ההשתלמויות יוכנו על ידי: "ראשי המסלולים הקבלן" – האם הכוונה היא "ראשי המסלולים של הקבלן"? שאם כן, במכרז לא צוינו בעלי תפקידים אלה כנדרשים מהקבלן במכרז (וראה סעיף 5 בעמוד 14- "כוח האדם של הקבלן והאמצעים הנדרשים לביצוע המכרז"- במסגרתו, כאמור, לא מופיעים ראשי מסלולים כלל).

	ראשי המסלול  אינם עובדי הקבלן אלא עובדי משרד החינוך. ראשי המסלולים יקבעו את הנושאים והקבלן יידרש בהתאם לפתח את התכנים להשתלמות.,

	46. 
	4.6.2
	11
	האם קורס מפקדות מסלול הנידון בסעיף זה הוא למעש ההכשרה לסגל הקורס הנידונה בסעיף 4.5.4?
	קורס מפקדות אינו ההכשרה של הסגל המפורטת בסעיף 4.5.4.
סעיף 4.5.4 מתייחס להכשרת הסגל של קורס מורות חיילות.

קורס מפקדות  מיועד להכשרת מפקדות למורות החיילות ראה לעניין זה סעיף 4.6.2

	47. 
	4.6.4
	11
	אנא הבהירו למה הכוונה ב'השתלמויות' בסעיף זה – האם מדובר על ההכשרות למורות החיילות (סעיף 4.6.1)
	ראה תשובה לשאלה 21

	48. 
	4.6.4
	11
	אנא הבהירו היכן נמצאים מידע ופרטים  על הכנס השנתי – שעות ודרישות מן הקבלן
	ראה תשובה לשאלה 42 .

הכנס השנתי מבוצע על ידי ספק השירותים הנלוים בנוסף לשירותים הנלוים המפורטים בסעיף 4.8 במכרז.

	49. 
	4.6.2
	11
	בסעיף 3 בטבלה נרשם כי הקורס יתקיים ב-5 ימים בשבוע מהשעות 8:00 ועד 22:00 כלומר 14 שעות ביום. ואילו בסעיף 5 בטבלה רשום כי ליווי המדריכים יהיה למשך של 60 שעות בשבוע כלומר 12 שעות ביום. נשמח להבהרתכם.
	ראה תשובה לשאלה 39

	50. 
	4.6.4
	11
	למי מיועדות ההשתלמויות? האם לכלל צוות המורות חיילות המשרתות בתפקיד?
	כן לכל מורות  החיילות שעברו קורס הכשרה.

	51. 
	4.6.4
	11
	לפי החישוב יש סה"כ כ- 500 מורות חיילות. 10 קבוצות של 50 חיילות. אנא אישורכם.
	ההשתלמות מיועדת ל כ- 500 חיילות.

	52. 
	4.8
	12
	האם שירותי האבטחה שינתנו ע"י ספק השירותים הנלווים כוללים אבטחה בהיסעים ובסיורים בהתאם לנדרש?
	כן

	53. 
	4.8
	12
	השירותים שיסופקו על ידי ספק השירותים הנלוים

מה סוג הספק שיהיה אחראי על אש"ל? האם מדובר בספקים ישירים (בתי הארחה, ספקי קייטרינג, חברות הסעה וכו') או מדובר בגוף מתכלל שיתקשר עם הספקים הישירים? האם הקבלן יידרש לעבוד  מול ספק אחד או מספר ספקים?
	המשרד אחראי להתקשר עם הספקים לאספקת השירותים הנילוים הכלולים במכרזים המרכזים של משרד האוצר.
הקבלן במכרז לא נדרש להתקשר עם הספקים הללו.

ישנם שני מכרזים מרכזיים רלוונטיים של החשכ"ל: הודעת תכ"ם 16.8.1 בנושא "רכישת שירותי היסעים" והודעת תכ"ם 16.9.6 בנושא "רכישת  שירותים אינטגרטיביים להפקה וארגון של אירועים שונים". 

	54. 
	4.7.8
	12
	לפי סעיף 4.7.1 נדרש מנחה במשרה מלאה. לפי סעיף 4.7.8  העסקת מנחה לפי צורך בפועל. נבקש הבהרה לסתירה זו וכן פירוט לגבי  היקפי העסקת מנחה פדגוגי בעבר .
	הקבלן נדרש להעסיק לפחות מנחה פדגוגי אחד במשרה מלאה. ככל שידרש מעבר לכך התשלום יתבצע בהתאם לביצוע בפועל 

	55. 
	4.8
	12
	כתוב כי ספק השירותים הנלווים אחראי לאירוח משתתפי הקורס והקצאת אתרים. האם הקצאת אתרים כוללת גם מבני לימוד – כיתות ואולמות?
	כן כל מה שנדרש יסופק על ידי קבלן שירום נלוים

	56. 
	4.8
	12
	בסעיף 4.6.1 רשום כי "בעת חפיפת הקורסים על הקבלן לספק שירותי אירוח מלאים לכ- 170 אנשים" – מדוע על הקבלן לספק שירותי אירוח אם שירותים אלו אמורים להיות מסופקים על ידי ספק השירותים הנלווים כפי שמצוין בסעיף 8?
	ראה תשובה לשאלה 40

	57. 
	4.7.3
	12
	היכן מבוצעות ההנחיות, האם באתר של המשרד או באתר של הספק הזוכה?
	ההנחייה תתבצע בבתי הספר שהינם מקום הפעילות של מורות החיילות

	58. 
	4.7.7
	12
	האם יינתן תשלום נוסף במידה ונדרש להעסיק מנחים פדגוגיים נוספים?
	כן, ראה תשובה לשאלה 54

	59. 
	5.4
	14
	החלפת עובד תוך 14 יום- אנו מבקשים שהחלפת העובד תהיה תוך 30 יום בהתאם לחוק ולוותק העובד בארגון.
	הדרישה נשארת ללא שינוי

	60. 
	5.16.1
	16
	האם יש להעסיק מנהל פרויקט במשרה מלאה או במשרה חלקית לפי דרישות התפקיד?
	בהתאם לדרישות התפקיד לצורך ביצוע כל הפעילות לצורך מכרז זה

	61. 
	5.16.2
	17
	ככל שהמשרד יממש את האופציה להפעלה של 3 מנחים פדגוגיים או יותר, על הקבלן להכשיר את המנחים פדגוגיים המיועדים לביצוע התוכנית וזאת באמצעות קורס הכשרה שיארך 5 ימים מלאים רצופים.- מי משלם על קורס ההכשרה? האם זה תמחור נפרד או שיש לשכלל את זה בהצעת המחיר? איפה ניתן לכלול את זה בהצעת המחיר?
	באחריות הקבלן להכשיר את עובדיו  ולשלם להם על פי כל דין עבור הכשרתם. המשרד לא משלם לקבלן עבור הכשרת עובדי הקבלן

	62. 
	5.16.2
	17
	כמה מנחים פדגוגים עברו בשנים האחרונות במקביל?
	בעבר היו 2 מנחים פדגוגיים

	63. 
	5.16.3
	17
	מה היקף השעות הנדרש מהרכזת הפדגוגית? 

האם נדרשת לנוכחות בכל שעות ההכשרה? 

האם נדרשת רכזת פדגוגית גם לקרס מפקדות מסלול?
	הרכזת תהיה נוכחת במתקן בכל השעות בהן מתקיים הקורס לקורס. נדרשת רכזת לכל סוג של  קורס שיתקיים במסגרת המכרז

	64. 
	5.16.2
	17
	בסעיף 4.7 מצוין כי על הקבלן להעסיק מנחה פדגוגי אחד במשרה מלאה (160 ש' בחודש). בסעיף 5.16.2 מצוין כי למשרד אופציה להפעלת 3 מנחים פדגוגיים או יותר. האם מדובר על 3 מנחים במשרה מלאה? מהו אחוז המשרה הכולל הצפוי למנחים פדגוגיים בהפעלת התכנית?
	ראה תשובה לשאלה 54 

הצורך להעסקה של מנחים נוספים יקבע על ידי המשרד

	65. 
	5.16.2
	17
	מהו היקף המשרה הסביר למנחה פדגוגי, בהתאם לדרישות המכרז?
	ראה תשובה לשאלה 54 

	66. 
	5.16.3
	17
	מהו היקף העבודה המשוער של הרכזת הפדגוגית במהלך הקורס? האם תידרש להיות נוכחת בכל ימי הקורס לאורך כל זמן הלימודים?
	ראה תשובה לשאלה 63  

	67. 
	5.16.3
	17
	מהם מרכיבי התפקיד של הרכזות הפדגוגיות? באיזה אחוז משרה יש להעסיקן? כמה רכזות יש להעסיק (מהו מספר הקורסים)?
	ראה תשובה לשאלה 63  הרכזת הינה אחראית על כל הנושאים הפדגוגים , נושאים אירגוניים של הקורס ועל קשר שוטף מול צה"ל כל זאת כאמור  בין היתר בסעיפים 4.5.2-4. 5.3

	68. 
	14.1 – 14.4
	29
	האם נדרש לתמחר את עלות המנהל הפדגוגי המפורט בסעיף 4.7. תחת סעיפים אלו בהצעת המחיר או שיש לתמחר תחת 14.1.6
	לא נדרש מנהל פדגוגי אלא מנחה פדגוגי.

תמחור המנחה הפדגוגי יהיה בסעיף 14.1.6.יובהר כי במסגרת השירותים הקבלן יידרש להעמיד מנחה פדגוגי אחד כאשר קיימת אופציה למשרד לדרוש מנחים נוספים. במקרה שיידרש להפעיל מנחים נוספים הקבלן לא נדרש ל-5 ימי הכשרה למנחים הללו. לפיכך סעיף 5.16.2.ה' מבוטל.

	69. 
	14.1.6
	29
	מדוע כתוב בסוגריים אופציונלי בנוגע להנחייה בליווי בזמן שהמועסק אמור להיות מועסק במשרה מלאה?
	האופציה הינה להעסקת מנחים נוספים

	70. 
	14.1.6
	29
	מתי ועל מה מקבלים החזר הוצאות נסיעה בתפקיד? האם זה מתווסף לתמורה לספק?
	לא, יש לכלול זאת במחיר החודשי.

	71. 
	14.1.6
	29
	בסעיף זה, נכתב כי יש להציע מחיר חודשי להנחייה וליווי של חיילות, וכי הדבר אופציונאלי. נבקשכם להבהיר את המושג "אופציונאלי" בהקשרו: האם המציע חייב להגיש הצעת מחיר בנוגע לסעיף זה או שאינו מחויב. 
	ראה תשובה לשאלה 69.

יש להגיש הצעת מחיר

	72. 
	14.1
	29
	בסעיפים 14.1.2-14.1.5 כתוב כי הצעת המחיר לא צריכה לכלול את התשלום למרצים, אולם בסעיף 4.5.8 רשום: "הקבלן יחוייב בבחירת מרצים ולשלם עבור כל שעת מרצה עפ"י הקריטריונים המפורטים". אנא הסבירו מדוע הצעת המחיר אינה צריכה לכלול תשלום למרצים כאשר הקבלן מחוייב לגייסם ולשלם להם.
	התשלום למרצים יהיה בנפרד ובהתאם להוראות התכ"ם הרלבנטיות ראה תשובה לשאלה 16

	73. 
	14.1.3
	29
	האם בסעיף זה יש לכלול הצעת מחיר לקורס אחד או ל – 6 קורסים למורות חיילות (מספר הקורסים המשוער בשנה לפי סעיף 4.6.1)
	מחיר לקורס אחד

	74. 
	14.1.5
	29
	היכן אמורות להתקיים ההשתלמויות? 
	במקום שיקבע על ידי המשרד

	75. 
	14.1.5
	29
	אנא אשרו כי מספר שעות ההשתלמות עליהן יש לתת הצעת מחיר בסעיף זה הוא 800 שעות מרצה לכלל ההשתלמויות 

	לא נדרש הצעת מחיר עבור שעות מרצה.

	76. 
	14.1.6
	29
	בכותרת סעיף זה מצוין כי הצעת המחיר היא אופציונאלית. לעומת זאת, נדרש להציג במכרז מנחה פדגוגי כחלק מדרישות החובה. אנא הבהירו – האם מציע שאינו מעוניין לתת שירות הנחייה וליווי של חיילות, לא מחוייב להציג מנחה פדגוגי/ת?
	ראה תשובה לשאלה 71

	77. 
	14.1.2 עד 14.1.5
	29
	רשום בכל אחד מהסעיפים כי יש לכלול את כל העלויות למעט התשלום למרצים. מי משלם את שכר המרצים? היכן יש לגלם את שכר המרצים? האם משולם back to back?
	ראה תשובה לשאלה 16

	78. 
	24.1.2
	39
	נבקש לצרף הוראת קיזוז במקום ערבות בנקאית לביצוע.

בהתאם לסעיף 2.9 להוראת תכ"ם 7.7.1 , ככל שהספק יהיה מוסד להשכלה גבוהה, הספק יהיה רשאי להגיש במקום כתב ערבות ביצוע   הוראת קיזוז מקורית. נבקש אם כן להגיש הוראת קיזוז כאמור.
	בהתאם להוראת התכ"ם רק מוסד להשכלה גבוהה המוכר על ידי המל"ג  רשאי להגיש הוראת קיזוז

	79. 
	12.1
	63
	נבקש למחוק את המילים "מלאה ומוחלטת"
	הסעיף נשאר ללא שינוי

	80. 
	12.2
	63
	נבקש למחוק הסעיף או להוסיף כי למשרד תהיה אחריות במקרה של רשלנות או הפרת דין על ידו או מי מטעמו.

נבקש להוסיף כי חובת השיפוי מותנית בכך שהמשרד לא יתפשר ללא אישור הקבלן מראש ובכתב.
	הסעיף נשאר ללא שינוי

	81. 
	12.6
	63
	נבקש לקבוע כי האחריות תיקבע על פי דין
	הסעיף נשאר ללא שינוי

	82. 
	3.11.1
	81
	אבטחת מידע- האם מנהל אבטחת מידע חייב להיות עובד הארגון או יכול להיות קבלן חיצוני?
	המשרד אינו מתערב באופן ההעסקה של הקבלן 

	83. 
	3.16, 3.17
	83
	נספח 5 – בתתי הסעיפים של סעיף 3.16 ו – 3.17 מצוינים מענים שונים שיש לצרף למכרז (תוכנית הפרדה ושרטוט רשת, תוכנית שרידות וזמינות ועוד. באיזה אופן יש לצרפם? אין לכך מקום בחוברת המכרז
	יש לצרפן לחוברת ההצעה.

	84. 
	
	126
	כיצד נקבע משקלה של כל חוות דעת מתוך כלל הניקוד עבור "חוות דעת על המציע"?
	ילקחו חוות דעת מתוך הלקוחות שקיבלו שירות, שצויינו על ידי המציע.

ילקחו עד 3 חוות דעת. בהתאם למספר חוות הדעת יקבע המשקל לכל חוות דעת  כאשר תנתן עדיפות במשקל לחוות דעת שניתנה על ידי משרד החינוך.

	85. 
	
	126
	מהו "נספח 7"? האם זו טבלת האקסל המצורפת במסמכי המכרז?
	כן


3. שינויים  בפרק 8 קניין רוחני
כל הזכויות, ובכלל זה, זכויות היוצרים על כלל החומרים והמסמכים שיוכנו לצורך אספקת השירותים נשוא מכרז זה ובכלל זה, תוכניות ההדרכה, תוכניות קורס, הנחיות פדגוגיות, תכניות ההשתלמות,  תוכניות הכשרה, תכנים, הדוחות שיוכנו במסגרת אספקת השירותים, דוחות הסיכום, היישומים הממוחשבים, (למעט מקרים הנכללים בסעיף 8.6 להלן) וכל תוצר אחר שיפותח ויוכן במסגרת אספקת השירותים נשוא מכרז זה וכל חומר אחר אשר יעשה בו שימוש מכח רשיון ו/או יפותח, ירכש או יותאם ע"י קבלן לצורך פרוייקט זה (להלן: "החומרים"), יהיו רכושה של המדינה והקבלן מתחייב לפעול כדלקמן:
 סעיף 8.11
8.11 בתום ההתקשרות או מיד עם דרישה ראשונה של המשרד בכתב, יעביר הקבלן את כל החומרים, התוכניות, הדוחות, ההנחיות, התכנים רשימת תחנות המסע, התכניות הבית ספריות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר ומי מטעמו של הקבלן, המועסקים במסגרת הפרוייקט, ואשר נעשה בהם שימוש במסגרת ולצורך מתן השירותים נשוא מכרז זה, לידי המשרד.

יתר הסעיפים נשארים ללא שינוי.
4. שינויים  בפרק 11 אחריות משפטית
11.1 הקבלן יהיה אחראי באחריות מלאה ומוחלטת על פי כל דין לכל נזק או אובדן שייגרמו לרכוש המשרד או לגופו או לרכושו של כל אדם אחר, לרבות לעובדי הקבלן המועסקים על ידו בביצוע השירותים נשוא מכרז זה, כתוצאה ממעשה או ממחדל של הקבלן, עובדיו, שליחיו ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

11.2 למען הסר ספק, מובהר בזאת כי המשרד ו/או המדינה אינם אחראים לכל נזק, אובדן שיגרום הקבלן במישרין או שייגרם לצד ג' כלשהו כתוצאה ממעשה או מחדל של הקבל או מי מטעמו, והקבלן הינו האחראי הבלעדי והיחיד. המשרד או המדינה לא ישפו את הארגון ולא יישאו בכל עלות לנזק שנגרם כתוצאה ממתן השירותים נשוא מכרז זה.
11.3 חויב המשרד בתשלום כלשהו בגין עניין שהוא שבאחריותו של הקבלן כאמור לעיל, ישפה הקבלן את המשרד עם דרישה ראשונה בגין כל סכום אשר חויב לשלם כאמור, ולרבות כל תביעה או הוצאה שנגרמה למשרד, כולל שכר טרחת עורך דין, והודעת המשרד ביחס להוצאות כאמור תהיה נאמנה על הקבלן. 
11.4 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו או כל אדם אחר מטעמו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

יתר הסעיפים נשארים ללא שינוי.
5. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים או התקנים ניידים (DOK) כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני מנחה פדגוגית המיועדת – יש לפרט את ניסיונה של מנחה פדגוגית המיועדת ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10 לבין קורות החיים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות
	שם ההודעה:
	תעריפי הדרכה, מבחנים ובחינות

להלן התעריפים המרביים לתשלום עבור הרצאות והדרכות מקצועיות, הדרכות מעשיות, שירותי הדרכה שונים וחיבור או בדיקת מבחנים ובחינות, בהתאם להוראת תכ''ם, ''הרצאות, שירותי הדרכה, מבחנים ובחינות'', מס' 8.1.2: 
1. התעריפים המרביים לתשלום עבור הרצאות והדרכות מקצועית
	רמת המרצה
	השכר המרבי לשעה בשקלים חדשים
ללא מע"מ

	קבוצה 1 (אינם עובדי מדינה)
שופטים (בדימוס), פרופסורים, מנכ''לים של משרדי ממשלה (בגמלאות), מנכ''לים של מוסדות ומפעלים, יועצים 1, יועצים 2 (ראה הודעה, ''תעריפי התקשרות עם נותני שירותים חיצוניים''), מרצים בעלי תואר שלישי, אשר מדריכים בתחום התמחותם, מומחים ברמה גבוהה
 במקצועות נדרשים, עובדים בשירות הציבורי בדרגה 22 ומעלה, בדירוג המינהלי או בדרגות המקבילות בדירוגים המקצועיים.

	קבוצה 1 א (עובדי מדינה)
שופטים (בדימוס), פרופסורים, מנכ''לים של משרדי ממשלה (בגמלאות), מנכ''לים של מוסדות ומפעלים, יועצים 1, יועצים 2 (ראה הודעה, ''תעריפי התקשרות עם נותני שירותים חיצוניים''), מרצים בעלי תואר שלישי, אשר מדריכים בתחום התמחותם, מומחים ברמה גבוהה1 במקצועות נדרשים, עובדים בשירות הציבורי בדרגה 22 ומעלה, בדירוג המינהלי או בדרגות המקבילות בדירוגים המקצועיים.
	225 ₪

	קבוצה 2 (אינם עובדי מדינה)
מרצים בכירים או מרצים במוסדות להשכלה גבוהה, יועצים 3 (ראה הודעה, ''תעריפי התקשרות עם נותני שירותים חיצוניים'') ומרצים בעלי תואר שני, אשר מדריכים בתחום התמחותם.
	204 ₪

	קבוצה 3 (עובדי מדינה ונותני שירותים שאינם עובדי מדינה)
עובדים בעלי תואר שני (לרבות מפקחים ועובדי הוראה בעלי תואר שני), מרצים במוסדות להשכלה גבוהה בעלי תואר ראשון, אשר מדריכים בתחום התמחותם, עובדים בדרגות 19-21 בדירוג המינהלי או בדרגות מקבילות בדירוגים המקצועיים.
	126 ₪

	קבוצה 4 (עובדי מדינה ונותני שירותים שאינם עובדי מדינה)
מדריכים במוסדות להשכלה גבוהה, בעלי תואר ראשון וכן מורים מוסמכים או עובדים בדרגה 18 בדירוג המינהלי או בדרגות מקבילות בדירוגים המקצועיים.
	86 ₪

	קבוצה 5 (עובדי מדינה ונותני שירותים שאינם עובדי מדינה)
מדריכים מוסמכים או מומחים, אשר מרצים בתחום מקצועם, עובדים בדרגות 17 בדירוג המינהלי או בדרגות מקבילות בדירוגים המקצועיים.
	69 ₪

	קבוצה 6 (עובדי מדינה ונותני שירותים שאינם עובדי מדינה)
מורים או מדריכים בלתי מוסמכים, תלמידים במוסדות להשכלה גבוהה, עובדים בדרגה 16 ומטה בדירוג המינהלי או בדרגות מקבילות בדירוגים המקצועיים.
	62 ₪

� מומחים ברמה גבוהה ידרשו להציג אסמכתאות פורמליות או הוכחות אחרות, המעידות על מומחיותם הייחודית. כמו כן, מומחים אלה יועסקו לאחר שהחשב יקבל המלצה מאחראי ההדרכה במשרד בגין שכירת שירותי מומחה.





� אישור התשלום בגין הדרכות מעשיות יינתן הן עבור עובדי מדינה והן עבור נותני שירותים שאינם עובדי מדינה.


� אישור התשלום בגין שירותי ההדרכה האמורים לעיל, יינתן הן עבור עובדי מדינה והן עבור נותני שירותים שאינם עובדי מדינה.  


� אישור התשלום בגין סוגי העבודות האמורות לעיל, יינתן הן עבור עובדי מדינה והן עבור נותני שירותים שאינם עובדים מדינה.





רח' שבטי ישראל 34,ירושלים,91911  טל' 073-3933000 פקס 073-3933145
شارع شبطي يسرائيل 34, اورشليم-القدس, 91911 هاتف 3933000-073 فاكس 073-3933145 | www.edu.gov.il
סיכום תשובות-הבהרה 02 hp2063.2021.doc 

רח' שבטי ישראל 34,ירושלים,91911  טל' 073-3933000 פקס 073-3933145
شارع شبطي يسرائيل 34, اورشليم-القدس, 91911 هاتف 3933000-073 فاكس 073-3933145 | www.edu.gov.il
סיכום תשובות-הבהרה 02 hp2063.2021.doc 


